Randmod Sørensen

Randmod Sørensen (født 12. februar 1910 på Dokka, død 21. januar 1985 i München) var en norsk skihopper og alpinist som representerte Nordre Land IL. Han var også fotballspiller på Stuttgarter Kickers.Kåre Kompelien: Boka om Land XII: Skihistorien i Nordre Land. Nordre Land kommune 2003. ISBN 82-91525-09-9 (s. 270-272, digitalisert av Nasjonalbiblioteket) Sørensen var en av få norske skiløpere som støttet nazistene før og under 2. verdenskrig.Sven-Erik Ødegaard: Boka om Land XVII: Dokka - Stasjonsbyen - Villabyen - LandsByen. Nordre Land kommune 2011. ISBN 978-82-91525-31-0 (s. 178-179, digitalisert av Nasjonalbiblioteket)

I 1932 reiste han til Østerrike og senere til Tyskland, der han arbeidet som skiinstruktør.Skihistorien i Nordre Land (s. 77 og 109) Han oppnådde gode resultater i en rekke skirenn i Mellom-Europa, blant annet vant han de nasjonale mesterskapene i hopp i Sveits, Ungarn og Liechtenstein. Sørensen vant slalåmrennet og den alpine kombinasjonen under det tyske mesterskapet i Garmisch-Partenkirchen, som også ble regnet som prøve-OL. I hopprennet ble han nummer 3 og satte bakkerekord med 84 meter.Skihistorien i Nordre Land (s. 111) Under prøvehopping i Planica samme år hoppet han 98 meter kort tid etter at Reidar Andersen hadde satt verdensrekord med 99 meter.1ste Mai: Reidar Andersen hoppet 99 meter (s. 2, 16. mars 1935, digitalisert av Nasjonalbiblioteket)

Sørensen ble ikke tatt ut til OL i 1936, fordi at han som skiinstruktør kunne bli ansett som profesjonell idrettsutøver.Skihistorien i Nordre Land (s. 112) I VM var ikke kravene til amatørskap like strenge, og han fikk delta i verdensmesterskap i både alpint og nordiske grener. Han ble nummer 13 i hopp i Štrbské Pleso i 1935 og nummer 7 i Chamonix i 1937.Adam Kwieciński: Radmond Soerensen (hoppresultater, besøkt 10. juli 2017) I alpint fikk han 11. plass i et utforrenn i Innsbruck i 1936 (kort tid etter OL), mens han endte lengre ned på listene i alpinøvelsene i 1937, som også gikk i Chamonix.Skihistorien i Nordre Land (s. 113) Under VM i Cortina d'Ampezzo i 1941 som ble boikottet av flere land, og som etter 2. verdenskrig ble annullert, stilte Randmod Sørensen på eget initiativ opp som eneste norske deltaker. Han ble nummer 9 i hopprennet. I forbindelse med mesterskapet var han Norges representant, oppnevnt av Nasjonal Samling, til et møte med styremedlemmer i FIS og representanter for aksemaktene og noen nøytrale land.Erling Ranheim (red.): Norske skiløpere - Skihistorisk oppslagsverk i 5 bind - Østlandet Sør. Skiforlaget - Erling Ranheim, Oslo 1956 (s. 152, digitalisert av Nasjonalbiblioteket)

Han la opp som skiløper etter at han hadde vunnet nyttårshopprennet i Garmisch-Partenkirchen i 1948.

Referanser

 Eksterne lenker 


Kategori:Norske skihoppere
Kategori:Norske alpinister
Kategori:Personer fra Nordre Land kommune